**LĪGUMS**

**Par siltummezglu, karstā ūdens un apkures sistēmu tehnisko apkalpošanu**

**13.daļā “Daugavpils Marka Rotko mākslas centra ēkas ūdens, kanalizācijas, ventilācijas un siltumu sistēmas inženierkomunikāciju apkalpošana”**

Daugavpilī, 2017.gada 3.janvārī

**Daugavpils Marka Rotko mākslas centrs,** (turpmāk tekstā – Pasūtītājs), reģ.Nr. 90009938567, juridiskā adrese: Mihaila iela 3, Daugavpils, LV-5401, tā vadītāja Alekseja Burunova personā, kurš rīkojas uz nolikuma pamata, no vienas puses, un

**SIA “NORTEKS AE”, (**turpmāk tekstā - Izpildītājs), reģ.Nr.41503018541, juridiskā adrese: Stacijas iela 129j, Daugavpils, LV-5401, tās valdes locekļa Andreja Jegorova personā, kurš darbojas uz statūtu pamata,

no otras puses, pamatojoties uz iepirkuma „Siltummezglu, karstā ūdens un apkures sistēmu tehniskā apkalpošana Daugavpils pilsētas pašvaldības budžeta iestādēm”, identifikācijas Nr. DPD 2016/181, rezultātiem (lēmums pieņemts 29.12.2016. (prot.Nr.3)), noslēdz šādu līgumu (turpmāk tekstā – Līgums), par sekojošo:

**1. LĪGUMA PRIEKŠMETS**

1.1. Izpildītājs apņemas Pasūtītāja objektos, kas norādīti tehniskajā specifikācijā (līguma pielikums Nr.1) veikt Siltummezglu, karstā ūdens un apkures sistēmu, turpmāk tekstā sauktas Sistēmas, tehnisko apkalpošanu, saskaņā ar Tehnisko un finanšu piedāvājumu (līguma pielikums Nr.2).

1.2. Par darbiem un piegādēm, kas nav iekļauti Sistēmu tehniskajā apkalpošanā, (Pielikumi Nr.1 un Nr.2) puses atsevišķi rakstiski vienojas, saskaņojot defekta vai avārijas aktu, nosakot izpildes noteikumus, izpildes termiņu, cenas un samaksas termiņus. Šādi darbi un piegādes var būt:

1.2.1. apkalpošanai nepieciešami ekspluatācijas materiāli un to piegāde un uzstādīšana, rezerves daļu, remontam nepieciešamie materiāli un to uzstādīšanas izmaksas, remontdarbu izmaksas nav iekļautas mēneša cenā. Šīs izmaksas Pasūtītājs sedz atbilstoši iepriekš iesniegtajai tāmei. Visus ekspluatācijas materiālu, rezerves daļu, remontam nepieciešamo materiālu cenas un remontdarbu izmaksas Izpildītājs iepriekš saskaņo ar Pasūtītāja pārstāvi iesniedzot tāmi. Pasūtītāja pārstāvis samērīgā termiņā izvērtē tāmi un sniedz elektronisku saskaņojumu vai atteikumu. Tikai pēc elektroniskā saskaņojuma saņemšanas no Pasūtītāja pārstāvja Izpildītājs var nodrošināt materiālu pasūtīšanu.

* 1. Darbu izpildē Izpildītājs izmanto jaunus, iepriekš nelietotus, ražotāja iepakojumā piegādātus materiālus.
  2. Darbu cena sistēmu apkopes un remonta darbiem, apmaksas termiņš, pakalpojuma tehniskās prasības šī līguma ietvaros uzskatāmi par būtiskajiem iepirkuma priekšmeta raksturlielumiem un līguma izpildes laikā nav grozāmi, izņemot Publisko iepirkumu likuma 67.1 pantā noteiktos gadījumus.

**2. DARBU APJOMS**

2.1. Izpildītāja izpildāmo darbu apjoms noteikts Pielikumā Nr.1.

2.2 Izpildītāja tehniskā personāla objekta apmeklējumi Sistēmu apkopes veikšanai veicami normālā darba laika ietvaros (pirmdiena - piektdiena no plkst. 8.00 līdz 16.00). Izsaukums, formulējot tā uzdevumu, jāapstiprina rakstiski Pasūtītāja kontaktpersonai.

**PASŪTĪTĀJA PILNVAROTĀ KONTAKTPERSONA:** *Ēku ekspluatācijas un aprīkojuma nodrošinājuma inženieris Jurijs Černovs, tālr. 65430247, 27888702, e-pasts: jurijs.cernovs@daugavpils.lv.*

**IZPILDĪTĀJA PILNVAROTĀ KONTAKTPERSONA,** kura būs pieejama un sazvanāma jebkurā diennakts laikā, ieskaitot brīvdienas un svētku dienas:

*– būvdarbu vadītājs, Andrejs Bogdanovičs, 65425127, 28233667, e-pasts: nortae@inbox.lv.*

2.3. Sistēmas apkopes veicamas katrai sistēmai, iestādei, struktūrvienībai individuāli, atbilstoši tās darbības specifikai un prasībām. Pēc Sistēmas apkopes tiek sastādīts divpusējs akts, ko paraksta Izpildītājs un Pasūtītājs.

**3. PUŠU SAISTĪBAS**

3.1. IZPILDĪTĀJA SAISTĪBAS

3.1.1. Nodrošināt līgumā noteikto pakalpojumu izpildi ar atbilstošu un kvalificētu personālu, tehniskajiem (t.sk. IT resursi, programmatūra, personāla sertificēšana, apmācības, licences utml.) un finanšu resursiem, lai pienācīgi un savlaicīgi izpildītu līgumā paredzētos Sistēmas apkalpošanas darbus.

3.1.2. Pēc Pasūtītāja pieprasījuma informēt par pēdējo darbu izpildi un nekavējoties veikt pasākumus gadījumos, kad radušās problēmas, kas var kavēt līguma izpildi.

3.1.3. Pēc darbu izpildes veikt uzkopšanu savā darba izpildes vietā un izvest savu darbu izpildes rezultātā radušos atkritumus, izlietotos filtrus, iepakojumus un tamlīdzīgums atkritumus, t.sk. demontētās – vairs neizmantojamās ierīces un mehānismus.

3.1.4. Nodrošināt objektā kvalificētu tehnisko personālu Sistēmas apkalpošanai pēc Pasūtītāja izsaukuma Tehniskajā specifikācijā noteiktajos termiņos.

3.1.5. Nodrošināt, lai Sistēmas apkopes darbi tiek veikti tādējādi, ka Sistēmas stāvoklis kvalitatīvi un kvantitatīvi netiek pasliktināts. Par Sistēmas stāvokļa kvalitatīvu un kvantitatīvu pasliktināšanos netiek uzskatīts normāls Sistēmas nolietojums.

3.1.6. Iesniedzot ikmēneša Sistēmas apkopes aktu jābūt redzamai informācijai par atskaites periodā konkrētā iestādē vai struktūrvienībā esošo agregātu/sistēmas veiktajām pārbaudēm (apkopēm/remontiem) atbilstoši tehniskajā specifikācijā norādītajiem apjomiem un robežām.

3.1.7. Ievērot visas normatīvajos aktos noteiktās prasības attiecībā uz darba organizāciju un drošības tehniku, kā arī attiecībā uz ugunsdrošības, apkārtējās vides aizsardzības un iekšējās kārtības noteikumiem, ar kuriem Pasūtītājs rakstiski ir iepazīstinājis Izpildītāju.

3.1.8. Izpildītājs neatbild par tādu bojājumu novēršanu, kas radušies Sistēmām Pasūtītāja personāla vai Pasūtītāja piesaistītas trešās puses nepareizas rīcības rezultātā vai citu no Izpildītāja neatkarīgu iemeslu dēļ.

3.1.9. Gadījumā ja Izpildītājs neveic darbu izpildi noteiktajos termiņos, Pasūtītājam ir tiesības pieprasīt no Izpildītāja līgumsodu 0,1% apmērā par katru nokavēto dienu, bet ne vairāk kā 10% no līgumā noteiktās kopējās līguma summas.

3.1.10. Pakalpojuma izpildē uzstādīto preču (detaļu, materiālu) garantijas laiks ir 24 mēneši.

3.1.11. Ja pakalpojuma izpildē tiek veikti darbi, kas jebkādā veidā rada izmaiņas esošajā sistēmā, iekārtā, Izpildītājs kopā ar darbu izpildi apliecinošajiem dokumentiem iesniedz tehnisko dokumentāciju (lietošanas instrukciju, tehnisko specifikāciju u.c. dokumentus) vismaz 1 (vienā) eksemplārā latviešu valodā.

3.1.12. Avārijas seku likvidēšanu Izpildītājs veic jebkurā diennakts laikā, ieskaitot brīvdienas un svētku dienas un nodrošina ierašanos objektā tehniskajā specifikācijā norādītajā laikā.

3.1.13. Nodrošināt Objektos iekārtu tehniskās apkopes žurnālus un veikt ierakstus žurnālos par paveiktajiem darbiem (žurnāls glabājas ēkas siltummezgla telpā), kā arī nodrošināt pieņemšanas un nodošanas akta sastādīšanu.

3.2. PASŪTĪTĀJA SAISTĪBAS

3.2.1 Nodot Izpildītājam visu dokumentāciju, kas Izpildītājam nepieciešama līgumā noteikto darbu izpildei 7 (septiņu) dienu laikā pēc līguma parakstīšanas.

3.2.2. Sniegt Izpildītājam visu līguma izpildei nepieciešamo informāciju.

3.2.3. Kontrolēt visu darba izpildei nepieciešamo apstākļu nodrošināšanu Izpildītājam, piemēram, iekļūšanu objektā u.c.

3.2.4. Savlaicīgi samaksāt rēķinus, atbilstoši līguma noteikumiem.

3.3. Gadījumā, ja Pasūtītājs neveic samaksu līgumā noteiktajos termiņos, Izpildītājam ir tiesības prasīt līgumsodu 0,1% apmērā par katru nokavēto dienu, bet ne vairāk kā 10% no līgumā noteiktās kopējās līguma summas.

3.4. Katra no pusēm ir atbildīga otrai pusei un trešajām personām par bojājumiem vai zaudējumiem, kas radušies saistību izpildes vai neizpildes dēļ.

**4. LĪGUMA CENA**

4.1.Summa par 12 (divpadsmit) mēnešu Sistēmu tehnisko apkopi, saskaņā ar pretendenta iesniegto finanšu piedāvājumu ir **EUR** **4 800,00 (četri tūkstoši astoņi simti euro 00 centi)** bez pievienotās vērtības nodokļa, bet kopā ar pievienotās vērtības nodokli EUR 5 808,00 (pieci tūkstoši astoņi simti astoņi euro 00 centi). Tajā skaitā Pakalpojuma cena EUR 400,00 (četri simti euro 00 centi) bez pievienotās vērtības nodokļa par 1 (vienu) mēnesi.

4.2. Kopējā Līguma summā ir iekļautas visas izmaksas, kas saistītas ar Sistēmu apkalpošanu, transporta izdevumiem, sakaru līdzekļu izdevumiem, kā arī visas citas izmaksas, kas saistītas ar Līguma izpildi.

4.3. Pakalpojuma cena par 1 mēnesi un līguma kopējā summa Līguma darbības laikā nevar tikt paaugstināta.

4.4. Pakalpojuma apmērs ir atkarīgs no Pasūtītāja finanšu līdzekļiem. Parakstot Līgumu Izpildītājs apzinās, ka Pasūtītājam nav pienākums Līguma darbības laikā iepirkt pakalpojumus no Izpildītāja par visu Līgumā noteikto Līguma kopējo summu un pakalpojuma apmēru.

**5. NORĒĶINU KĀRTĪBA**

5.1. Pasūtītājs veic samaksu par iepriekšējā mēnesī veikto Pakalpojumu saskaņā ar Līguma nosacījumiem 30 (trīsdesmit) dienu laikā pēc rēķina un nodošanas – pieņemšanas akta saņemšanas.

* 1. Izpildītājs rēķinā norāda (minimālais uzskaitījums) Puses, to rekvizītus, iestādes vai struktūrvienības nosaukumu, kurai Pakalpojums sniegts, iepirkuma līguma numuru, Pakalpojuma cenu par 1 mēnesi, summu ar pievienotās vērtības nodokli, pievienotās vērtības nodokli, saņemtā Pakalpojuma veidu.
  2. Pasūtītājam ir tiesības 10 (desmit) dienu laikā no rēķina par Pakalpojuma sniegšanu saņemšanas, rakstveidā izteikt Izpildītājam savus iebildumus par rēķinos konstatētajām nepilnībām. Ja noteiktajā termiņā Pasūtītājs nav cēlis pamatotus iebildumus, uzskatāms, ka Pasūtītājs Izpildītāja iesniegto rēķinu ir akceptējis un apņemas veikt samaksu par sniegtajiem Pakalpojumiem.
  3. Par Pakalpojuma apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas kontu, ko apliecina attiecīgais maksājuma uzdevums.
  4. Darbus, kas nav ietverti līguma pielikumā Nr.1, kā arī veiktās piegādes un darbu izpildes rēķinus atbilstoši šā līguma 1.2.punktam Pasūtītājs apmaksā atsevišķi, atbilstoši iesniegtajiem rēķiniem.
  5. Rēķini var tikt sagatavoti elektroniski un nosūtīti Pasūtītājam uz norādīto elektroniskā pasta adresi: [aleksejs.burunovs@daugavpils.lv](mailto:aleksejs.burunovs@daugavpils.lv)

1. **NEPĀRVARAMA VARA** 
   1. Puses nav atbildīgas par Līguma neizpildi vai nepienācīgu izpildi nepārvaramas varas apstākļu iestāšanās gadījumā, kurus Puses nevarēja paredzēt un novērst ar saprātīgiem līdzekļiem, kuri aizliedz vai ierobežo Pušu darbību un tiešā veidā ietekmē saistību izpildi. Šādā gadījumā aizkavēto saistību izpildes termiņš tiek atlikts uz laiku, kamēr pastāv nepārvaramas varas apstākļi. Tomēr, ja saistību izpilde nepārvaramas varas apstākļu dēļ nav iespējama ilgāk kā 30 (trīsdesmit) dienas, jebkura Puse ir tiesīga prasīt neiespējamo saistību izpildes atcelšanu, Pusēm vienojoties par šādas atcelšanas kārtību.
   2. Nepārvaramas varas iestāšanās ir jāapstiprina ar attiecīgu kompetentas institūcijas izziņu. Pusēm nekavējoties ir jāinformē vienai otru par šādu apstākļu iestāšanos un ir jāveic visi nepieciešamie pasākumi, lai nepieļautu zaudējumu rašanos.
   3. Puses tiek atbrīvotas no atbildības par Līguma pilnīgu vai daļēju nepildīšanu, ja to izraisījusi nepārvarama vara. Nepārvarama vara ir jebkurš notikums, kas nav atkarīgs no Pusēm un tieši attiecas uz Līguma izpildi, ieskaitot (bez ierobežojumiem) plūdus, zemestrīci, dabas katastrofas un stihijas, karadarbības, streikus.

**7. STRĪDU IZSKATĪŠANA UN LĪGUMA PĀRTRAUKŠANA PIRMS TERMIŅA**

7.1. Ja viena Puse būtiski pārkāpusi kādu no līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un līguma punkts, kuru Puse uzskata par pārkāptu.

7.2. Visi strīdi, kas līguma izpildes gaitā izcēlušies starp pusēm, izskatāmi pārrunu ceļā. Ja izlīgums netiek panākts, strīdus risina Latvijas Republikas tiesu instancēs.

7.3. Puses var izbeigt līgumu pirms līguma termiņa beigām, Pusēm savstarpēji vienojoties.

7.4. Pasūtītājam ir tiesības vienpusēji atkāpties no līguma bez Izpildītāja piekrišanas 30 (trīsdesmit) kalendārās dienas iepriekš to rakstiski brīdinot, šādos gadījumos:

7.4.1. ja no Izpildītāja puses notiek atkārtota saistību izpildes kavēšanās;

7.4.2. ja Izpildītājs ierosina izdarīt grozījumus būtiskajiem iepirkuma priekšmeta raksturlielumiem;

7.4.3. Izpildītājs lūgumā noteiktās saistības nekvalitatīvi vai nepilda tās vispār.

7.5. Ja Līgums tiek pārtraukts pirms termiņa 7.4.punktā noteiktajos gadījumos, Izpildītājs maksā Pasūtītājam līgumsodu 10% apmērā no līguma kopējās summas.

7.6. Izpildītājam ir tiesības vienpusēji atkāpties no līguma bez Pasūtītāja piekrišanas 30 (trīsdesmit) kalendārās dienas iepriekš to rakstiski brīdinot, ja Pasūtītājs neveic samaksu, saskaņā ar līguma 5.punktā noteikto, un maksājuma kavējums pārsniedz vairāk nekā 1 (vienu) kalendāro mēnesi.

7.7. Saistību neizpildes gadījumā Puse var pieprasīt otai Pusei līgumsodu 0.1% apmērā par katru kavējuma dienu, bet ne vairāk kā 10% no kavējuma summas.

7.8. Par Līgumā noteikto saistību neizpildi vispār otra puse no līguma saistību neizpildītājas puses ir tiesīga pieprasīt maksāt līgumsodu EUR 200 (divi simti euro) apmērā, brīdinot par to 10 (desmit) dienas iepriekš un gadījumā, ja šajā termiņā nokavējusī puse nokavēto saistību neizpilda.

**8. LĪGUMA DARBĪBAS TERMIŅŠ**

8.1. Līgums stājas spēkā ar tā parakstīšanu un ir spēkā **12 mēnešus**.

**9. PAPILDUS NOTEIKUMI**

9.1. Par grozījumiem Līgumā puses vienojas rakstiski, noslēdzot vienošanos pie līguma. Citos gadījumos puses informācijas apmaiņā drīkst izmantot elektronisko pastu, un šāda informācijas apmaiņa ir pusēm saistoša.

9.2. Grozījumi līgumā, kas ir līguma grozījumi Publisko iepirkumu likuma 67.1 panta izpratnē, jānoformē rakstiski un jāparaksta Pusēm. Rakstiski noformēti un Pušu parakstīti līguma grozījumi kļūst par līguma neatņemamu sastāvdaļu.

9.3. Katra no pusēm tiesīga nodot savas ar līgumu saistītās tiesības trešajai pusei tikai ar otras puses rakstisku piekrišanu.

9.4.Līgums noformēts latviešu valodā, 2 (divos) eksemplāros, katrs uz \_\_\_ lapām (ieskaitot pielikumus), no kuriem viens atrodas pie Pasūtītāja, otrs pie Izpildītāja. Abiem eksemplāriem ir vienāds juridisks spēks.

9.5. Līgumam pievienoti \_\_ pielikumi, kas ir tā neatņemamas sastāvdaļas, (Tehniskā specifikācija – Pielikums Nr.1, Tehniskais un finanšu piedāvājums – Pielikums Nr.2.

**10. Pušu adreses, rekvizīti un paraksti**

|  |  |
| --- | --- |
| **Pasūtītājs:** Daugavpils Marka Rotko mākslas centrs Reģ.Nr. 90009938567, juridiskā adrese: Mihaila iela 3, Daugavpils, LV-5401Vadītājs:\_\_\_\_\_\_\_\_\_\_\_\_\_ /Alekseja Burunova/ | **Izpildītājs:**  **SIA “NORTEKS AE”**  Reģ.Nr.41503018541  Juridiskā adrese: Stacijas iela 129j, Daugavpils, LV-5401  Banka: AS DnB banka  Konts: LV28 RIKO 0002 0132 2082 7  Kods: RIKOLV2X  Tālr., fakss: 65425127; 65421753  Valdes loceklis:  \_\_\_\_\_\_\_\_\_\_\_\_\_ /Andrejs Jegorovs/ |